  Анжелика Тихонова корреспондент Элькунысь Кун Кенешын Удмуртилэн Кункатэзлы 25 ар тырмонлы сӥзем сӥё-дано ужрад ортчиз. Улосвыл парламентлэн тӧроез Алексей Прасолов вань люкаськемъёсты элькунлэн валтӥсь эрикрад ужкагазэзлэн котырес лыдпусэныз но вуись кун праздникен - Россилэн Кункатэзлэн нуналэныз - ӟечкылаз. Удмуртилэн 1994-тӥ арын кутэм Ккункатэз элькунмылэн историяз куинетӥез. Сое юнматон кунэз но мерлыкез азинтонлэн емышсы луиз. Со калык пӧлын тупаса улонэз но пӧртэм йӧслыкъёсысь, пӧртэм осконъёсын улӥсьёслэсь ог-огзылы осконзэс юнматонлы, лулчеберетъёсты, кылъёсты но шаерысьтымы калыкъёслэсь йылолъёссэс улӟытонлы оскымон инъет луиз. Туннэ асьмелэн огъя ужпуммы – Кункатын пусъем дунлыкъёсты утён Алексей Прасолов, Удмуртиысь Кун Кенешлэн тӧроезАлексей Прасоловлэн верамезъя, туннэ Удмуртилэн Кун Кенешез калыклэсь тунсыкъёссэ но эрикрадъёссэ утён, улосвыллэсь мерлык но экономика удысъёссэ азинтон ласянь рос-прос каткылдытон политика нуэ. Удмуртиысь кивалтэтлэн тӧроез Ярослав Семёнов люкаськемъёсты ӟечкылаз но, 25 ар ӵоже Кункатэ пыртылэм воштӥськонъёс шоры учкытэк, инъет луись дунлыкъёс воштӥськытэк кылизы шуыса пусйиз. 12-тӥ толсуре асьмеос Кун праздникез пусъём – Росси Федерацилэн Кункатэзлэсь нуналзэ. Залын трос гинэ адямиос, кудъёсыз тодо на кыӵе секыт вакытэ кутӥськиз со ужкагаз. Быдэс кун воштӥськонъёсты возьмаз, соос пӧлын Удмуртия но. Озьы 1994-тӥ арын 7-тӥ толсуре та валтӥсь ужкагаз кутэмын вал, кудӥзъя асьмеос туннэ но улӥськом Ярослав Семёнов, Удмуртиысь кивалтэтлэн тӧроез25 ар талэсь азьло Удмуртилэсь Кункатсэ элькунысь Вылӥ Кенешлэн дас кыкетӥ ӧтчамысьтыз депутатъёс кутӥзы. Со адямиос пӧртэм сямен политика шоры учкылӥзы, ӵемысь эскероно ужпумъёсъя огъя малпанэ туж секытэн вуылӥзы. Озьы ке но Валентин Тубыловлэн кивалтэмез улсын Удмуртилэн Кункатэзлэсь со вакытысь куронъёслы тупась ӵектоссэ кылдытӥзы. Удмуртиысь Вылӥ Кенешлэн дас кыкетӥ ӧтчамезлэн тӧроез, элькунлэн дано кунмуртэз Валентин Тубылов со аръёсы пумиськем шуг-секытъёс но ӵектос бордын ужамзы сярысь вераз. Тау кареме потэ Вылӥ Кенешлэн дас кыкетӥ ӧтчамезлэн президиумезлы но вань депутатъёслы, сыӵе секыт вакытэ но огкылэ вуылӥм шуыса. Мон шумпотӥсько, дас кыкетӥ ӧтчамлэн пумаз кутэм Кункат ужа шуыса. Сюлмысьтым тау кареме потэ депутатъёслы но, юристъёслы но, кудъёсыз милемын ӵош Кункатлэн ӵектосэз бордын но, элькунлэсь кун тодметлыкъёссэ кылдытон бордын но ужазы Валентин Тубылов, Удмуртиысь Вылӥ Кенешлэн дас кыкетӥ ӧтчамезлэн тӧроез, Удмуртилэн дано кунмуртэзСӥё-дано ужрадын Удмуртиысь Вылӥ Кенешлэн дас кыкетӥ ӧтчамысьтыз депутатъёс мадиськизы: Николай Сычёв, Владимир Сегал, Валерий Благодатских, со аръёсы Удмуртиысь министръёслэн кенешсылэн тӧроезлэн воштӥсез Павел Вершинин. Соос но Удмуртилэсь Кункатсэ кылдытон бордын ужамзы сярысь тодэ ваёнъёссэс веразы.  Тегъёс: Политика Ижкар Удмуртия история КунКенеш ЯрославСемёнов АлексейПрасолов 100ар  